  Майя Бывальцева 10-тӥ южтолэзьлы Удмуртиын коронавирус инфекциен черлан 73 выль учыръёсты пусйизы. Висьыны усемъёс пӧлын 14 аресозь одӥг нылпи но 65 ареслэсь бадӟым 18 адямиос. Со сярысь элькунысь оперативной штаб ивортӥз. Выль черламъёсты шараязы: Ижкарын – 31 мурт, Глазкарын – укмыс, Дэри, Яр ёросъёсын – быдэн сизьым, Кез, Камбарка ёросъёсын – быдэн ньыль, Сарапулын, Эгра ёросын – быдэн куинь, Воткаын, Балезино, Пичи Пурга, Шаркан, Якшур-Бӧдья ёросъёсын – быдэн одӥг. 74 адями висёнэз вормиз Туннэ нуналлы Удмуртиын выль коронавирус инфекциен черлан 29 сюрс 45 учыр лабораториосын зэматэмын. 25 сюрс 734 адями йӧназ, 365 мурт кулӥз. Та дыре 102 висисьёслэн тазалыксы секыт лыдъяське. Элькунын выль коронавирус инфекцилы 903 сюрс 688 эскеронъёс ортчытӥзы, берло нуналскын – 810. 9-тӥ южтолэзьлы элькунын 35 сюрс 157 адями коронавируслэсь прививка пуктӥз, со пӧлысь 16 сюрс 291 мурт кыкетӥ компонентсэ басьтӥзы ни. Тегъёс: Тазалык Ижкар висён Удмуртия коронавирус  